
Somlomo  ngethula  le  draft  budget  ngesikhathi  esinzima  ezweni  lonke 
nasemhiabeni  wonke  ngenxa  ye  gciwane  icorona  noma  I  COVID  19. 
Umhiaba  wonke  uyanyakaza  ngenxa  yalenkinga.  Sizwile  uMongameli 
wezwe  ubaba  uCyril  Ramaphosa  ethula  imiyalelo  ebheke  esizweni  sonke 
ukuthi  abantu  abahlale  emakhaya  ngenxa  ye  shutdown  eyimizamo  yokulwa 


nalolubhubhane. 


Sizokhumbula  ukuthi  kusuka  kusasa  mhlaka  26  kuze  kube  umhiaka  16  April 
2020  kuzobe  kume  yonke  into  eSouth  Africa  nabantu  kuthiwa  abahlale 
emakhaya  ukuze  bangandisi  ukuthelelana  ngegciwane. 

Noma  kanjani  lokhu  kuzoba  nomthelela  emnothweni  wezwe 
okuzosichaphazela  nathi  njengoMzumbe.  Isikhathi  esikusona  vele  umnotho 
wezwe  uzikile  namathuba  emisebenzi  ayalahleka.  Sibhekene  nenkinga 
yamanzi  nogesi.  Konke  lokhu  kubanga  ulaka  emphakathini.  Lokhu 
kufakazelwa  imibhikisho  ekhuluma  ngalezinto 

Lima  sithula  le  draft  budget  sizoqaphela  ukuthi  abantu  baseMzumbe 
basengaphansi  kwengcindezi  yobubha  kanti  nomasipala  uyilenhiobo  encike 
emalini  eqhamuka  kuhulumeni  kazwelonke.  Lokho  kudalwa  ukuthi  asinazo 
izindawo  ezinjengamadolobha  lapho  singakwazi  khona  ukuqoqa  ama  rates. 
Kuleminyaka  emibili  ediule  lemali  ilokhu  yehia  ngenxa  yonotho  ontengayo 
ezweni  lonke.  Lokho  kusinikeza  inselelo  ukuthi  sisebenze  kanzima  ukuthi 
sigcine  sinazo  izindawo  lapho  siqoqa  khona  imali  ukuze  sithuthukise 
uMzumbe.  Iqininiso  ukuthi  sinenkinga  yemigaqo  yethu  emibi  ikakhulu 
ngezikhathi  zasehlobo  ngenxa  yezimvula.  Lima  kuthiwa  kuya  ngokwethu 
ngabe  yonke  imigaqo  yethu  imnyama.  Imali  ayikho  noma  isifiso  sikhona. 


Ekuqaleni  kwalenyangasihlanganile  kwi  strategic  planning  eThekwini  lapho 
iminyango  yethu  yenze  khona  izethulo  zama  projethi.  Noma  ayebukeka 
emahle  kodwa  imali  engekho  yenza  sigcine  singakwazi  ukuwenza  wonke. 
Izidingo  zomphakathi  ezifaka  imigaqo,  amathuba  osomabhizinisi, 
abasha,omama  nezinye  ziba  ziningi  bese  kuthi  imali  ibencane. 

Somlomo  esinye  seziphakamiso  esavela  kwi  strat  plan  kwaba  ukuthi 
sekuyisikhathi  lapho  kumele  sihambe  khona  singqongqoza  nakuhulumeni 
wesifundazwe,  okazwelonke  kanye  ne  private  sector  ukuze  sicele  izimali 
zokulungisa  ingqalasizinda  yethu. 

Ngaphandle  kokuchitha  isikhathi  Speaker  angiye  kuwona  amazwibela  e  draft 
budget  ngethemba  lokuthi  amakhansela  abhekile  imininingwane  yonke 
ngeso  elibanzi. 

Isiyonke  ibhajethi  ephakanyiswayo  iwu  R328  million  eqhamuka  kuma  grant! 
kahulumeni  awu  R186  million  kanye  nemali  eyongiwe  umasipala  ewu  R19 
million.  Siphinde  sangeza  ngo  R848  thousands  oqhamuka  ekudayisweni 
kwama  Tender  documents,  kubebimali  eqoqwe  kuma  rates  ewu  R7,5  million 
kanye  nemali  evela  esikhwameni  sikamasipala  ewu  R115  million.  Isiyonke 
imali  ezobheka  ukusebenza  komkhandiu  iwu  R226  million  bese  kuthi 
eyokwakha  ingqalasizinda  ibe  u  R102  million. 


Lebhajethi  ihlahlelwe  kahle  kwi  agenda  enikezwe  amakhansela  kanti  iphinde  ifake  nemali 
ewu  R92  million  efaka  phakathi  imiholo  yabasebenzi  namakhansela.  Lima  lemali  siyibiza 
ngamanani  izwakala  inkulu  kodwa  iqiniso  lithi  uma  ubheka  izidingo  zaseMzumbe  incane 
kakhulu.  Noma  kunjalo  uma  singayisebenzisa  ngobunono  singawenza  umehluko 
ezimpilweni  zabantu.  Amakhansela  azophinde  aqaphele  ukuthi  udaba  olubuhlungu 
oluvela  kubaba  uTito  Mboweni  onguNgqongqoshe  weZimali  kanye  nomama  uNkosazane 
DIamini-Zuma  onguNgqongqoshe  wakwa  COGTA  othi  asinciphise  izinto  esingaphila 
ngazo.  Iminyango  eminingi  kahulumeni  yenza  njalo  kanto  nomasipala  abaningi  benza 
njalo  nathi  sekuyisikhathi  sokwenza  njalo. 

Uma  sengiphetha  Somlomo  I  corona  ikhona  njengoba  eshilo  uMongameli  abantu 
abahlale  ezindlini  bangabi  uvanzi  emigaqweni. 

Balandele  imigomo  yenhianzeko  njengokuwasha  izandla.  Silishumayeze  lelivangeli 

emphakathini  yakithi  ize  ilamukele  ukuze  sihlenge  izwe.  Uma  isimo  sivuma  emva 

komhiaka  16  kufanele  siye  ezinhiakeni  zomphakathi  ukuze  nawo  ubeke  uvo  Iwawo 

ngaphambi  kokuthi  siphasise  ibhajthi  yonyakamali  ka  2020/2021 

Somlomo  ngivumele  ngethule  I  draft  budget  yonyaka  ka  2020/2021  kuMkhandIu  ukuthi 

uyiphasise 

Ngiyabonga. 

